钦定古今图书集成/理学汇编/字学典/第047卷 > 《宋陈思书苑菁华》 > 《释真》
## 钦定古今图书集成/理学汇编/字学典/第047卷 > 《宋陈思书苑菁华》 > 《释真》

笔长不过六寸，捉管不过三寸。真一行二，草三，指实
掌虚。右军云：“书弱纸强，笔强纸弱。笔强者弱之，弱者
强之。”迟速虚实，若轮扁斲轮，不疾不徐，得之于心，应
之于手，口所不能言也。拂掠轻重，若浮云蔽于晴天；
波撆钩截，若微风摇于碧海。气如奔马，亦如朵钩。轻
重出乎心，而妙用应乎手。然则体约八分，势同章草，
而各有趣，无问巨细，皆有虚散，其锋员豪蕝，按转易
也。岂真书一体，篆草章行八分等，当覆腕上抢掠，豪
下开，牵撆拨䟐，锋转行草，稍助指端钩距转腕之状
矣。